Številka: 042-1/2019-1 (10)

Datum: 28. 8. 2019

**Zbiranje podpisov volivcev za podporo pobudi za vložitev Predloga zakona o spremembi Zakona o višini povračil stroškov v zvezi z delom in nekaterih drugih prejemkih**

Na podlagi Zakona o referendumu in ljudski iniciativi (Uradni list RS, št. 26/2007- uradno prečiščeno besedilo in 6/18 odl. US) sta Gospodarska zbornica Slovenije – Zbornica komunalnega gospodarstva ter Sindikat komunale, varovanja in poslovanja z nepremičninami Slovenije vložila pobudo volivcem za vložitev Predloga zakona o spremembah Zakona o višini povračil stroškov v zvezi z delom in nekaterih drugih prejemkih.

Za zbiranje podpor je pobudnik določil geslo:

**»ZA POŠTENO POVRAČILO STROŠKOV PREHRANE«.**

**PODPISI VOLIVCEV SE ZBIRAJO OD 1.9.2019 DO VKLJUČNO 30.10.2019.**

Na območju Upravne enote Grosuplje lahko obrazce podpore podpišete osebno pred pristojno uradno osebo:

* na sedežu **Upravne enote Grosuplje**, Taborska cesta 1, 1290 Grosuplje, v poslovnem času v pritličju na okencu št. 7 ali 8 ali v sobi št. 6 (v ponedeljek, torek in četrtek od 8. do 15. ure, v sredo od 7. do 17. ure in v petek od 8. do 13. ure);
* Na **Krajevnem uradu Ivančna Gorica**, Sokolska ulica 8, 1295 Ivančna Gorica, v času uradnih ur ponedeljek  in torek od 8. do 12. in od 13. do 15. ure, v sredo od 7. do 12. in od 13. do 16.30 ure in v petek od 8. do 12.30 ure,
* Na **Krajevnem uradu Dobrepolje**, Videm 35, 1312 Videm-Dobrepolje, v času uradnih ur v torek od 8. do 14.30 ure.

Poleg zgoraj navedenega načina oddaje podpore osebno pred pristojno uradno osebo, lahko podporo volivci podajo še na naslednje načine:

* preko enotnega državnega portala e-uprava z varnim elektronskim podpisom;
* volivci, ki so v času zbiranja podpor v bolnišnicah, domovih za starejše občane, zavodih za invalidne osebe ali na prestajanju zaporne kazni, pred pooblaščeno osebo organa oziroma zavoda;
* volivci, ki med potekom roka za zbiranje podpisov stalno ali začasno prebivajo v tujini, pred uradno osebo diplomatskega predstavništva ali konzulata RS v tujini ali pred osebo, ki jo za potrjevanje identitete volivcev določi ministrstvo, pristojno za zunanje zadeve,
* bolni in invalidni s stalnim ali začasnim prebivališčem v RS, ki se ne morejo osebno zglasiti na upravni enoti, pred uradno osebo na domu (najpozneje šest dni pred iztekom roka za predložitev zahtev za dajanje podpor), če to sporočijo upravni enoti po telefonu, preko e-pošte ali navadne pošte, najpozneje petnajst dni pred iztekom roka, ki je določen za predložitev zahteve.

**POTRJEN OBRAZEC PODPORE POŠLJITE NA NASLOV POBUDNIKOV:**

**SKVNS, Dalmatinova ulica 4, 1000 Ljubljana.**

Mag. Lorena Goričan

načelnica